**Ministru kabineta noteikumu projekts „Grozījumi Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai”” mērķis ir pārdalīt 2019. gadam piešķirto finansējumu starp apstiprinātiem atbalsta pasākumiem. Noteikumu projektā pārdalītais finansējums ir paredzēts lopkopības atbalstam un dalībai pārtikas kvalitātes shēmās. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.1 un ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sagatavotais Ministru kabineta noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.  Spēkā esošajos Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai” (turpmāk – noteikumi Nr. 1524) ir noteikti valsts atbalsta pasākumi lauksaimniecības attīstībai, valsts atbalsta apmērs, piešķiršanas kritēriji un kārtība 2019. gadam.  Pēc Lauku atbalsta dienesta sniegtās informācijas, dažos noteikumu Nr. 1524 atbalsta pasākumos līdz 2019.gada 1. oktobrim ir izveidojušies neizmantoti finanšu līdzekļi, savukārt citos pasākumos ir nepieciešams finansējuma palielinājums. Tādēļ noteikumu projektā precizētas atbalsta summas.  Neizmantoti finanšu līdzekļi ir izveidojušies atbalsta pasākumā “Ciltsdarba pasākumiem cūkkopības nozarē” 194 586 *euro*, un paredzams, ka līdz gada beigām daļa no šī neizlietotā finansējuma netiks izmantota. Tādēļ noteikumu projekta 4. punktā atbalsta summa ir samazināta par 104 586 *euro*.  Finanšu līdzekļu atlikums 4570 *euro* apmērā izveidojies pasākumā “Lauksaimniecības dzīvnieku ģenētisko resursu saglabāšanai”, tāpēc atbalsta summa noteikumu projekta 8. punktā samazināta par 4570 *euro*.  Tāpat finanšu līdzekļu atlikums 85 721 *euro* apmērā  izveidojies atbalsta pasākumā “2018.gadā uzsākto atbalsta pasākumu izpildes finansējumam”, tādēļ noteikumu projekta 11. punktā atbalsta summa ir samazināta par 80 000 *euro,*  Attiecīgi ar noteikumu projekta 4., 8. un 11. punktu samazinātas noteikumu Nr. 1524 2.1.1.3., 2.1.7. un 2.6. apakšpunktā norādītās atbalsta summas. 2.6. apakšpunktā atbilstoši 2019.gadā izmantotajai naudas summai precizēta arī summa cūkkopības nozarei.  Lai Lauku atbalsta dienestam, izmaksājot atbalstu, atsevišķos atbalsta pasākumos nebūtu jāpiemēro proporcionālais samazinājums, ar noteikumu projekta 2., 5., 6., 7., 9. un 10. punktu ir precizētas atbalsta summas noteikumu Nr. 1524 2.1.1., 2.1.1.1., 2.1.1.7., 2.1.3., 2.1.6. un 2.5.1. apakšpunktā:  1) atbalsts ciltsdarba pasākumiem piensaimniecības nozarē ir palielināts par 21 000 *euro*;  2) atbalsts ciltsdarba pasākumiem netradicionālajās nozarēs ir palielināts par 3217 *euro*;  3) atbalsts dzīvnieku līķu savākšanai, transportēšanai, pārstrādei un likvidēšanai ir palielināts par 20 000 *euro*;  4) atbalsts biškopības nozares attīstībai ir palielināts par 64 939 *euro*;  5) atbalsts dalībai pārtikas kvalitātes shēmās ir palielināts par 80 000 *euro*.  Atbilstoši finansējuma pārdalei ar noteikumu projekta 1. un 9. punktu ir precizētas atbalsta summas noteikumu Nr. 1524 2.1.1.un 2.5. apakšpunktā.  Papildus minētajiem grozījumiem ar noteikumu projekta 2. un 3.punktu izdarīti grozījumi noteikumu Nr. 1524 2.1.1.1. un 2.1.1.2. apakšpunktā, svītrojot iekavās norādītās naudas summas ciltsgrāmatas uzturēšanai un govju lineārai vērtēšanai. Tādējādi piensaimniecības un liellopu gaļas ražošanas nozarē būs iespējams pārdalīt nozarē pieejamo naudas summu dažādiem ciltsdarba pasākumiem pēc nepieciešamības.  Tā kā atbalsts komercdarbībai saskaņā ar noteikumiem Nr. 1524 tiek sniegts atbilstoši *de minimis* regulām, noteikumu projekts papildināts ar 12.punktu, ievērojot arī aktuālo Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)).  Ar noteikumu projekta 13. punktu izdarīti grozījumi noteikumu Nr. 1524 18.2.2 apakšpunktā, palielinot naudas summu un papildinot finanšu līdzekļu izlietojuma mērķi. Pašlaik noteikumos Nr. 1524 noteikts, ka atbalsts paredzēts DNS analīzēm dzīvnieku izcelsmes ticamības noteikšanai. Grozījumi paredz, ka atbalsts tiks piešķirts arī sarkano šķirņu vaislas buļļu genoma jeb gēnu kopuma noteikšanas kopējo izmaksu segšanai. Šķirnes lauksaimniecības dzīvnieku audzētāju organizācija “Latvijas Šķirnes dzīvnieku audzētāju savienība” piedalās vairāku Eiropas valstu dzīvnieku audzēšanas speciālistu organizētā sarkano govju šķirņu dzīvnieku ciltsvērtības noteikšanā pēc genoma. Šī ir salīdzinoši jauna metode, kas ļauj prognozēt dzīvnieka vērtību. Lai iegūtu informāciju par genomu, ir jāveic dzīvnieka DNS analīzes, pielietojot genoma analīzes metodi. Tāpēc atbalsta summa šajā pozīcijā palielināta par 1000 *euro*. Minētie grozījumi ļaus plānveidīgi izmantot valsts atbalstam piešķirtos finanšu līdzekļus 2019.gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas sniedz dzīvnieku līķu savākšanas, transportēšanas, pārstrādes un likvidēšanas pakalpojumus. Pārtikas apritē iesaistītie primārā produkta ražotāji un uzņēmumi, kas iesaistās pārtikas kvalitātes shēmās.  Šķirnes lauksaimniecības dzīvnieku audzētāju organizācijas, kas darbojas piena un gaļas liellopu audzēšanas nozarē un netradicionālajās nozarēs.  Bišu saimju īpašnieki – aptuveni 600. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Komisijas 2013.gada 18.decembra Regula (EK) Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – regula Nr. 1407/2013);  Komisijas 2013. gada 18. decembra Regula (EK) Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – regula Nr. 1408/2013);  Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (Eiropas Savienības Oficiālais Vēstnesis, 2004.gada 30.aprīlis, Nr. L 140) (turpmāk – regula Nr. 794/2004). | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| 1.tabula  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Regula Nr. 1407/2013;  Regula Nr. 1408/2013;  Regula Nr. 794/2004 | | | |
|  | | | | | |
| A | | | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 1408/2013 | | | Noteikumu projekta 12.punkts | Regulas Nr. 1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regula Nr. 1407/2013 | | | Noteikumu projekta 12.punkts | Regulas Nr. 1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 794/2004 10. un 11. pants | | | Noteikumu projekta 12.punkts | Regulas Nr. 794/2004 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | |
| Cita informācija | | | Nav. | | |

|  |
| --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu 14.10.2019. ievietota tīmekļvietnē www.zm.gov.lv. Noteikumu projekts 14.1.2019. nosūtīts elektroniskai saskaņošanai arī biedrībai „Lauksaimnieku organizāciju sadarbības padome”, „Zemnieku saeima”, „Latvijas Lauksaimniecības kooperatīvu asociācija”, „Lauksaimniecības statūtsabiedrību asociācija”, „Latvijas Bioloģiskās lauksaimniecības asociācija”, „Latvijas Jauno zemnieku klubs”, „Latvijas Zemnieku federācija”, „Lauksaimnieku apvienība” un “Latvijas lauksaimniecības, mežsaimniecības un zivsaimniecības kamera”. |
| 2. | Sabiedrības līdzdalība projekta izstrādē | Lauksaimnieku organizāciju sadarbības padome elektroniski informēja, ka saskaņo noteikumu projektu bez iebildumiem.  Latvijas Biškopības biedrība vēstulē izteica priekšlikumu novirzīt neizmantotos valsts atbalsta līdzekļus biškopības nozares atbalstam. |
| 3. | Sabiedrības līdzdalības rezultāti | Latvijas Biškopības biedrības izteiktais priekšlikums ņemts vērā, un atbalsta summa biškopības nozares attīstībai palielināta par 64 939 *euro*. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

Zemkopības ministrs K. Gerhards

Ozoliņa 67027301

Ligija.Ozolina@zm.gov.lv